cyanic-selkie/wikianc huggingface dataset:
รัฐอาลาโกวัช
อาลาโกวัช (Alagoas) เป็นรัฐเล็ก ๆ ทางตะวันออกเฉียงเหนือของบราซิล ตั้งอยู่ระหว่างรัฐเปร์นังบูกูและรัฐแซร์จีปี และยังติดกับรัฐบาเยียทางตะวันตกเฉียงใต้ เขตแดนทางใต้ของรัฐอาลาโกวัชแบ่งออกโดยแม่น้ำเซาฟรังซีสกู แต่เดิมชาวดัตช์ได้เข้ามาถึงรัฐเพื่อนบ้านอย่างรัฐเปร์นังบูกูและจบลงด้วยการครอบครองดินแดน
จิน เยี่ยน
จิน เยี่ยน (7 เมษายน ค.ศ. 1910 – 27 ธันวาคม ค.ศ. 1983) เป็นนักแสดงชาวจีน เกิดที่ประเทศเกาหลี เริ่มเป็นนิยม ในช่วง คริสต์ศตวรรษที่ 1930 ซึ่งในช่วงนั้นเป็น ยุคทองของภาพยนตร์จีน
ชบาเมเปิล
ชบาเมเปิล (cranberry hibiscus, African rosemallow; ) เป็นพืชในวงศ์ชบา (Malvaceae) มีถิ่นกำเนิดในทวีปแอฟริกา เป็นไม้พุ่มสูง 1-2 เมตร ลำต้นและกิ่งก้านมีสีแดงถึงสีแดงอมม่วง มีขน ใบเป็นใบเดี่ยวรูปนิ้วมือ เว้าลึกเป็น 4 แฉก คล้ายใบเมเปิล ออกเรียงสลับ ก้านใบยาว ดอกออกเป็นดอกเดี่ยวหรือคู่ตามซอกใบ โคนดอกเชื่อมกันเป็นหลอด ปลายแยกเป็นกลีบดอกสีส้ม 5 กลีบ มีใบประดับรูปใบหอก ใจกลางดอกมีสีม่วงเข้มถึงดำ กลีบเลี้ยงมี 5 แฉก สีแดงถึงแดงอมม่วง มีเกสรตัวผู้จำนวนมาก ก้านเกสรเชื่อมกันเป็นหลอด ล้อมรอบด้วยเกสรตัวเมีย ปลายเกสรตัวเมียแยกเป็น 5 แฉก โผล่พ้นหลอดเกสรตัวผู้ ดอกจะบานช่วงเช้า และหุบตอนสาย ผลค่อนข้างกลม ยอดแหลม มีสัน มีกลีบเลี้ยงหุ้มผลไว้ ภายในมีเมล็ดจำนวนมาก ขยายพันธุ์ด้วยการเพาะเมล็ดหรือปักชำกิ่ง
ชบาเมเปิลนิยมปลูกเป็นไม้ประดับ ใบและรากสามารถรับประทานได้ ดอกนำมาทำเป็นเครื่องดื่มได้เช่นเดียวกับกระเจี๊ยบแดง
การเว้นระยะห่างทางสังคม
การเว้นระยะห่างทางสังคม (social distancing) หรือ มาตรการเพิ่มระยะห่างทางกายภาพ (physical distancing)  คือชุดการดำเนินการควบคุมการติดเชื้อโดยไม่ใช้ยา เพื่อหยุดหรือชะลอการแพร่กระจายของโรคติดต่อ วัตถุประสงค์ของการเว้นระยะห่างทางสังคมคือการลดโอกาสการสัมผัสระหว่างคนที่เป็นพาหะกับคนอื่น ๆ ที่ไม่ได้ติดเชื้อ เพื่อลดการแพร่เชื้อ การเจ็บป่วย และสุดท้าย การเสียชีวิต
การเว้นระยะห่างทางสังคมจะมีประสิทธิภาพมากที่สุดเมื่อการติดเชื้อนั้นสามารถแพร่ผ่านการสัมผัสฝอยละออง (การไอหรือการจาม), การสัมผัสทางกายภาพโดยตรงซึ่งรวมถึงการสัมผัสทางเพศ, การสัมผัสทางกายภาพทางอ้อม (เช่น การสัมผัสวัตถุที่ปนเปื้อนหรือเป็นพาหะนำเชื้อโรค) หรือการแพร่กระจายทางอากาศ (หากจุลชีพสามารถอยู่รอดในอากาศเป็นเวลานาน)
การเว้นระยะห่างทางสังคมอาจมีประสิทธิภาพน้อยลงในกรณีที่การติดเชื้อนั้นแพร่กระจายเป็นหลักผ่านน้ำหรืออาหารที่มีการปนเปื้อนหรือผ่านตัวนำโรคเช่นยุงหรือแมลงอื่น ๆ และไม่บ่อยนักจากคนสู่คน ข้อเสียของการเว้นระยะห่างทางสังคมอาจรวมถึงความเหงา ผลิตภาวะที่ลดลง และการเสียผลประโยชน์อื่น ๆ ที่เกี่ยวข้องกับปฏิสัมพันธ์ของมนุษย์
ตัวอย่างหนึ่งของการอ้างถึงการเว้นระยะห่างทางสังคมที่เก่าแก่ที่สุดสามารถย้อนไปได้ถึงพระธรรมเลวีนิติ (ในไบเบิล) 13:46: "ตลอดวันเวลาที่เขาป่วยเป็นโรค ... เขาจะต้องอยู่โดยลำพัง ที่อาศัยของเขาจะอยู่ข้างนอกค่าย" ในอดีต นิคมโรคเรื้อนและนิคมโรคติดต่อทางเรือได้รับการจัดตั้งขึ้นเพื่อป้องกันการแพร่กระจายของโรคเรื้อนและโรคติดต่ออื่น ๆ ผ่านการเว้นระยะห่างทางสังคม จนกระทั่งมนุษย์มีความรู้ความเข้าใจเรื่องการแพร่เชื้อมากขึ้นและค้นพบวิธีการรักษาที่มีประสิทธิภาพ
ตัวอย่างมาตรการเว้นระยะห่างทางสังคมที่ใช้ควบคุมการแพร่กระจายของโรคติดต่อในปัจจุบัน ได้แก่ การกักด่าน การแยกผู้ป่วย การปิดสถานศึกษาและการเรียนออนไลน์ การปิดสถานที่ทำงาน การยกเลิกการรวมตัวกันของฝูงชน (เช่น งานกีฬา การแสดงดนตรี การฉายภาพยนตร์) การปิดสิ่งอำนวยความสะดวกทางนันทนาการ (เช่น ชมรมเยาวชน สถานออกกำลังกาย) และการปิดหรือการจำกัดระบบขนส่งสาธารณะ เป็นต้น
ตำบลเกาะหมาก (อำเภอเกาะกูด)
เกาะหมาก เป็น 1 ใน 2 ตำบลของอำเภอเกาะกูด จังหวัดตราด เป็นแหล่งท่องเที่ยวทางธรรมชาติที่สำคัญของจังหวัดตราด ชื่อเกาะหมากได้มาจากคำพ้องเสียงของคำว่า "หมากป่า" ซึ่งเป็นพันธุ์ไม้ชนิดหนึ่งในอดีตที่มีอยู่เป็นจำนวนมากบนเกาะ มีลักษณะเป็นพื้นที่หมู่เกาะมีทั้งหมด 18 เกาะซึ่งทั้งหมดอยู่ในเขตของอุทยานแห่งชาติหมู่เกาะช้าง ปัจจุบันรวมกับหมู่เกาะกูดมีฐานะเป็นอำเภอหนึ่งของจังหวัดตราด มีเกาะหลักคือ เกาะหมาก
ที่ตั้งและอาณาเขต
ตำบลเกาะหมากมีอาณาเขตติดต่อกับอำเภอและจังหวัดข้างเคียง ดังนี้
ประวัติ
เกาะหมากมีความเกี่ยวโยงกับเหตุการณ์สำคัญทางประวัติศาสตร์ของชาติไทย เนื่องด้วยตั้งอยู่ในทะเลตราดฝั่งอ่าวไทย ครั้งหนึ่งในยุคล่าอาณานิคม ฝรั่งเศสพยายามที่จะเข้ามายึดดินแดนประเทศไทย เมื่อ พ.ศ. 2436 ตรงกับรัชสมัยของรัชกาลที่ 5 ฝรั่งเศสได้เข้ามายึดเมืองจันทบุรีและเมืองต่าง ๆ ทางฝั่งซ้ายแม่น้ำโขง ต่อมาใน พ.ศ. 2446 (ร.ศ. 122) ไทยได้เสียดินแดนให้แก่ฝรั่งเศสเนื่องจากการตกลงทำสนธิสัญญากับฝรั่งเศส ทำให้ไทยจำต้องยกดินแดนตั้งแต่อำเภอแหลมสิงห์ จังหวัดจันทบุรี ไปจนถึงเกาะหมาก เกาะกูด และเมืองปัจจันตคีรีเขตร เพื่อแลกเปลี่ยนกับการถอนกองทหารออกจากจันทบุรี และใน พ.ศ. 2449 รัชกาลที่ 5 ทรงตัดสินพระทัยยอมยกดินแดนพระตะบอง เสียมราฐ และศรีโสภณ เพื่อแลกเอาจังหวัดตราดและหมู่เกาะต่าง ๆ คืนมาเมื่อวันที่ 23 มีนาคม พ.ศ. 2449
ต่อมาได้มีการใช้พระราชบัญญัติการปกครองท้องที่ พ.ศ. 2440 (ร.ศ. 116) คือจัดตั้งอำเภอ ตำบล กับหมู่บ้านขึ้น ที่ทำงานของรัฐบาลในอำเภอเรียกว่า "ที่ว่าการอำเภอ" ซึ่งมีผลทำให้เกาะช้าง เกาะกูด หมู่เกาะบริเวณข้างเคียง และหมู่บ้านแหลมงอบ (ฝั่งแผ่นดินใหญ่) จัดตั้งขึ้นเป็นอำเภอเกาะช้าง ใน พ.ศ. 2447 (ร.ศ. 123) และเปลี่ยนชื่อเป็น อำเภอแหลมงอบ เมื่อวันที่ 17 เมษายน พ.ศ. 2482  ขณะนั้นเกาะหมากขึ้นการปกครองกับตำบลเกาะช้าง ในวันที่ 8 กรกฎาคม พ.ศ. 2495 ได้แยกท้องที่หมู่ 8–11 ของตำบลเกาะช้าง ตั้งขึ้นเป็นตำบลเกาะหมาก ต่อมาใน พ.ศ. 2523 ท้องที่หมู่ที่ 3 บ้านคลองหินดำ, หมู่ที่ 4 บ้านอ่าวใหญ่–อ่าวสลัด และหมู่ที่ 5 บ้านคลองเจ้า ของตำบลเกาะหมาก ได้แยกไปตั้งเป็นตำบลเกาะกูด เกาะหมากจึงเหลือพื้นที่เพียง 2 หมู่บ้าน
ตัวเกาะหมากมีระยะห่างจากอำเภอคลองใหญ่ 40 กิโลเมตร ประชาชนชาวเกาะหมากมีความยากลำบากในการเดินทางไปติดต่อราชการ ประกอบกับเกาะหมากอยู่ใกล้ดินแดนประเทศกัมพูชาด้านเกาะกงมากกว่าฝั่งไทย ทางราชการจึงมีนโยบายเพื่อความมั่นคงและอำนวยความสะดวกแก่ประชาชน โดยได้ยกฐานะเกาะหมากและเกาะข้างเคียงขึ้นเป็น "กิ่งอำเภอเกาะกูด"  ตามประกาศกระทรวงมหาดไทยลงวันที่ 19 มกราคม พ.ศ. 2533 โดยมีผลบังคับตั้งแต่วันที่ 1 เมษายน ปีเดียวกัน ต่อมาได้ยกฐานะจากกิ่งอำเภอเกาะกูดเป็น "อำเภอเกาะกูด"  ตามราชกิจจานุเบกษาเล่ม 124 ตอนที่ 46ก ลงวันที่ 24 สิงหาคม พ.ศ. 2550 โดยมีผลบังคับใช้ตั้งแต่วันที่ 8 กันยายน ปีเดียวกัน ตามโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 ตำบลเกาะหมากจึงกลายเป็นตำบลหนึ่งในอำเภอเกาะกูดจนถึงปัจจุบัน
การปกครองส่วนภูมิภาค
ตำบลเกาะหมากแบ่งพื้นที่การปกครองออกเป็น 2 หมู่บ้าน ได้แก่
การปกครองส่วนท้องถิ่น
ท้องที่ตำบลเกาะหมากมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลเกาะหมาก ครอบคลุมพื้นที่ตำบลเกาะหมากทั้งหมด ซึ่งเป็นสภาตำบลเกาะหมากที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลเกาะหมากในวันที่ 26 พฤษภาคม พ.ศ. 2547 เป็นองค์การบริหารส่วนตำบลที่มีประชากรน้อยที่สุดในประเทศไทย
องค์การบริหารส่วนตำบลเกาะหมากเป็นองค์การบริหารส่วนตำบลที่จัดตั้งรูปแบบพิเศษ เนื่องจากมีเงื่อนไขของจำนวนประชากรไม่ถึงเกณฑ์ (2,000 คนขึ้นไป) ซึ่งปกติจะทำให้ต้องยุบเข้ากับองค์กรปกครองส่วนท้องถิ่นใกล้เคียง แต่ขณะนั้นสภาตำบลเกาะหมากมีรายได้โดยไม่รวมเงินอุดหนุนในปีงบประมาณที่ล่วงมาแล้วติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาท กระทรวงมหาดไทยจึงพิจารณาให้สภาตำบลเกาะหมากอยู่ในเงื่อนไขที่จะจัดตั้งเป็นองค์การบริหารส่วนตำบลได้
ประชากร
พื้นที่ตำบลเกาะหมากประกอบด้วยหมู่บ้านทั้งสิ้นจำนวน 2 หมู่บ้าน มีจำนวนประชากร 544 คน แบ่งเป็นชาย 269 คน หญิง 275 คน (เดือนธันวาคม 2564) เป็นตำบลที่มีประชากรน้อยที่สุดในอำเภอเกาะกูดและจังหวัดตราด
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
รายชื่อเกาะในเขตตำบล
ตำบลเกาะหมากมีเกาะหลักคือเกาะหมาก ซึ่งเป็นเกาะขนาดใหญ่อันดับสามของจังหวัดตราด รองลงมาจากเกาะช้างและเกาะกูด มีเนื้อที่ประมาณ 12.398 ตารางกิโลเมตร และเกาะเล็ก ๆ อีก 17 เกาะ ซึ่งอยู่ในความดูแลของอุทยานแห่งชาติหมู่เกาะช้าง ทุกเกาะมีพื้นที่รวม 17.833 ตารางกิโลเมตร
รัฐฟอร์อาร์ลแบร์ค
ฟอร์อาร์ลแบร์ค (Vorarlberg) เป็นรัฐตะวันตกสุดของประเทศออสเตรีย เป็นรัฐที่มีพื้นที่น้อยที่สุดและประชากรน้อยที่สุดเป็นอันดับ 2 มีชายแดนติดกับ 3 ประเทศคือ เยอรมนี สวิตเซอร์แลนด์ และลิกเตนสไตน์ มีรัฐเดียวในประเทศที่ติดด้วยคือรัฐทีโรล ติดทางทิศตะวันออก รัฐฟอร์อาร์ลแบร์คมีเมืองหลวงชื่อ เบรเกนซ์
Aboriginella
Aboriginella เป็นสกุลที่สูญพันธุ์แล้วสกุลหนึ่งของแบรคิโอพอด พบในชั้นหิน Aksayan จนถึงชั้นหิน Batyrbaian ในประเทศคาซัคสถาน Aboriginella เป็นสัตว์กรองสารแขวนลอยที่ฝังตัวในหน้าดิน สามารถเคลื่อนที่ได้ถ้าต้องการ
ประตูอินเดีย
ประตูอินเดียสร้างขึ้นเพื่อรำลึกถึงทหารอินเดีย 70,000 นายของกองทัพบริติชอินเดีย ที่เสียชีวิตในสงครามโลกครั้งที่หนึ่ง ในยุทธภูมิฝรั่งเศส แฟลนเดอรส์ เมโสโปเตเมีย เปอร์เซีย แอฟริกาตะวันออก กัลลิโปลิ และในสงครามแองโกล-อัฟกัน บนประตูมีการสลักนามเจ้าหน้าที่และทหารอีก 13,300 นายจากทั้งอินเดียและบริเตน ถึงแม้จะสร้างเป็นอนุสรณ์สถานสงคราม แต่ลักษณะของประตูอินเดียนั้นสร้างขึ้นตามแบบอย่างของประตูชัย โดยเลียนแบบประตูชัยคอนสแตนตินในโรม มักถูกเปรียบเทียบเป็นประตูชัยฝรั่งเศส ปารีส และประตูสู่อินเดีย ในมุมไบ
รอบประตูอินเดียยังเป็นที่ตั้งของหลุมฝังศพทหารนิรนาม และปัจจุบันถือว่าเป็นอนุสรณ์สถานสงครามที่ใหญ่ที่สุดในประเทศอินเดีย
ดิดยูโนว์แดตแธรซ์อะทันเนิลอันเดอร์โอเชียนบูลวาร์ด
ดิดยูโนว์แดตแธรซ์อะทันเนิลอันเดอร์โอเชียนบูลวาร์ด (Did You Know That There's a Tunnel Under Ocean Blvd) เป็นสตูดิโออัลบั้มลำดับที่เก้าของลานา เดล เรย์ นักร้องและนักแต่งเพลงชาวอเมริกัน ค่ายโพลีดอร์และอินเตอร์สโคปนำออกจำหน่ายในวันที่ 24 มีนาคม ค.ศ. 2023 เดล เรย์ ผลิตอัลบั้มนี้ขึ้นกับไมก์ เฮอร์โมซา, แจ็ก แอนโตนอฟฟ์, ดรูว อิริกสัน, แซ็กคารี ดอวส์ และเบนจิ และยังร่วมงานกับศิลปินอย่างจอน แบติสต์, บลีเชอส์, ฟาเธอร์ จอห์น มิสตี, ทอมมี เจนนิสิส, ซิมล์ และไรโอปี
อัลบั้มนี้ได้รับการวิจารณ์ในเชิงบวกจากนักวิจารณ์ดนตรีเมื่อออกวางจำหน่าย นักวิจารณ์หลายคนรู้สึกว่าสไตล์การแต่งเพลงในอัลบั้มนี้ได้แสดงออกถึงความเป็นผู้ใหญ่ของเดล เรย์ มีการออกซิงเกิลสองซิงเกิลและอีกหนึ่งซิงเกิลก่อนเปิดตัวอัลบั้ม ซิงเกิลนำชื่อเดียวกันกับอัลบั้มเปิดตัวในวันที่ 7 ธันวาคม ค.ศ. 2022 ซิงเกิลที่สองของอัลบั้ม "เอแอนด์ดับเบิลยู" ออกในวันที่ 14 กุมภาพันธ์ ค.ศ. 2023 และอีกหนึ่งเดือนต่อมาเพลง "เดอะแกรนส์" จึงออกในวันที่ 14 มีนาคม ค.ศ. 2023 และในวันที่ 10 พฤษภาคม ค.ศ. 2023 "แคนดีเนกแลซ" ออกเป็นซิงเกิลที่สามพร้อมกับมิวสิกวิดีโออย่างเป็นทางการที่ริช ลี กำกับ
รายชื่อเพลง
Notes
ภาวะพิษจากเมทานอล
ภาวะพิษจากเมทานอล (Methanol toxicity หรือ methanol poisoning) เป็นพิษจากการได้รับเมทานอล เริ่มแรกจะมีอาการคลื่นไส้ ปวดศีรษะ และปวดท้อง อาจเกิดตาพร่ามัวร่วมด้วย ในระยะยาวอาจส่งผลให้การมองเห็นบกพร่องจากเส้นประสาทตาถูกทำลายโดยกรดฟอร์มิกและไตวาย หากได้รับในปริมาณมากอาจทำให้หมดสติและเสียชีวิต
เมทานอลเป็นแอลกอฮอล์ที่มีสูตรเคมีคือ CH3OH หรือ CH4O ลักษณะเป็นของเหลวไม่มีสี ระเหยง่ายและติดไฟ การเป็นพิษส่วนใหญ่เกิดจากความสับสนกับเอทานอลซึ่งเป็นแอลกอฮอล์ที่ดื่มได้ และการดื่มน้ำยาเช็ดกระจกรถด้วยความไม่ตั้งใจหรือพยายามฆ่าตัวตาย เมื่อมนุษย์รับเมทานอลเข้าไปจะสลายกลายเป็นฟอร์มาลดีไฮด์ด้วยเอนไซม์แอลกอฮอล์ดีไฮโดรจีเนสที่ตับ ก่อนจะแปรสภาพเป็นกรดฟอร์มิกด้วยเอนไซม์แอลดีไฮด์ดีไฮโดรจีเนส กลไกความเป็นพิษเกิดได้กับ 2 ระบบได้แก่ ลดการทำงานของระบบประสาทส่วนกลางเช่นเดียวกับภาวะแอลกอฮอล์เป็นพิษ และเกิดภาวะพร่องออกซิเจนในระดับเซลล์จากกรดฟอร์มิก ส่งผลให้เกิดกรดแล็กติกเพิ่มขึ้นในเลือด นำไปสู่ภาวะเลือดเป็นกรด การวินิจฉัยจะใช้วิธีตรวจร่างกายเพื่อดูการหายใจและม่านตา และตรวจเลือดเพื่อหาภาวะเลือดเป็นกรดและระดับออสโมลาลิตีของพลาสมา  การรักษาจะใช้ยาต้านพิษได้แก่โฟมีพิโซล (fomepizole) หรือเอทานอล นอกจากนี้อาจใช้โซเดียมไบคาร์บอเนต กรดโฟลิก และไทอามีนร่วมด้วย
มีการรายงานการเป็นพิษจากเมทานอลครั้งแรก ๆ ในปี ค.ศ. 1856 การเป็นพิษพบได้ทั่วไปในประเทศกำลังพัฒนาจากการดื่มแอลกอฮอล์ปนเปื้อน โดยพบมากในเพศชายวัยผู้ใหญ่ ในปี ค.ศ. 2013 มีรายงานการเป็นพิษจากเมทานอลประมาณ 1,700 รายในสหรัฐ
สกุลหมามุ่ย
สกุลหมามุ่ย หรือMucuna เป็นสกุลของพืชที่มีสมาชิก 100 สปีชีส์ ที่เป็นไม้เลื้อยและไม้พุุ่ม ในวงศ์ Fabaceae พบได้ทั่วไปในเขตร้อน
ภาวะพิษจากเมทานอล
การรักษา
ภายะพิษสามารถรักษาด้วยการใช้ยา fomepizole หรือการดื่มเอทานอล ทั้งคู่มีผลให้เกิดการลดลงของแอกอฮอลดีไฮโดรจีเนสในวิถีของเมทานอลผ่านการยับยั้งแบบแข่งขัน เอทานอลซึ่งเป็นองค์ประกอบออกฤทธิ์ในเครื่องดื่มแอลกอฮลจะทำหน้าที่เป็นตัวยับยั้งแข่งขัน (competitive inhibitor) ที่สามารถจับและเพิ่มความเข้มข้นของเอนไซม์ดีไฮโดรจีเนสในตับได้ดีกว่าและมีประสิทธิภาพสูงกว่า จึงส่งผลไม่ให้เมทานอลถูกเมตาบอไลส์ต่อ เมทานอลที่ไม่ถูกเมตาบอไลส์จะถูกขับออกทางไตโดยที่ไม่ต้องเปลี่ยนเป็นสารเมตาไบไลต์ที่เป็นพิษ (ฟอร์มอลดีไฮด์ และ กรดฟอร์มิก) เสียก่อน ในขณะที่แอลกอฮลดีไฮโดรจีเนสจะเเปลี่ยนเอทานอลเป็นอะซีทอลดีไฮด์ที่เป็นพิษต่ำกว่าแทน นอกจากนี้อาจมีการรักษาเพิ่มเติมด้วยการใช้โซเดียมไบคาร์บอเนตเพื่อรักษาอาการเมตาบอลิกเอซิดอซิสและการใช้เฮโมไดอะไลซิส หรือ เฮโมไดอะฟิลเตรชั่นเพื่อขับเมทานอลและฟอร์เมตออกจากเลือด นอกจากนี้อาจใช้ กรดฟอลินิก หรือ กรดฟอลิกเพื่อเพิ่มการเมตาบอไลส์กรดฟอร์มิกในร่างกาย
Abrekia
Abrekia เป็นสกุลของแบรคิโอพอดสกุลหนึ่งที่สูญพันธุ์แล้ว พบในชั้นหินยุคไทรแอสสิคตอนต้นในรัสเซียและจีน เป็นสัตว์เกาะอยู่กับที่ กรองสิ่งแขวนลอยในน้ำเป็นอาหาร
พญาเกียรติ์ (แก้ความกำกวม)
พญาเกียรติ์ คือกษัตริย์องค์ที่ 13 ของ อาณาจักรหงสาวดี (ราว ค.ศ. 1451–1453) หรืออาจหมายถึง
สโมสรฟุตบอลแมนเชสเตอร์ยูไนเต็ดในฤดูกาล 1991–92
ฤดูกาล 1991–92 เป็นฤดูกาลที่ 90 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 17 ติดต่อกันบนลีกสูงสุดของฟุตบอลอังกฤษ
ฤดูกาลนี้ยูไนเต็ดชูถ้วยลีกคัพเป็นครั้งแรกในประวัติศาสตร์ของพวกเขาด้วยการชนะ 1-0 เหนือนอตทิงแฮมฟอเรสต์ที่สนามกีฬาเวมบลีย์พวกเขายังเพิ่มถ้วยยูโรเปียนซูเปอร์คัพเข้าไปในตู้เก็บถ้วยรางวัลด้วยชัยชนะเหนือเรดสตาร์เบลเกรดที่โอลด์แทรฟฟอร์ดจากประตูชัยของไบรอัน แมคแคลร์
อังเดร แคนเชลสกี ปีกทีมชาติสหภาพโซเวียต ซึ่งย้ายมาร่วมทีมยูไนเต็ดในฤดูกาล 1990–91 ก็ได้แสดงฝีมือเพื่อให้ อเล็กซ์ เฟอร์กูสัน ผู้จัดการทีมมองเป็นทางเลือกในเกมรุกแทนไมค์ ฟีแลนที่อายุมากขึ้นในตำแหน่งมิดฟิลด์ฝั่งขวา
มันเป็นฤดูกาลสุดท้ายที่โอลด์แทรฟฟอร์ด สำหรับกองหน้ามาร์ค โรบินส์ซึ่งเป็นผู้เล่นคนสำคัญจากทีมที่คว้าแชมป์เอฟเอคัพในปี ค.ศ. 1990 โอกาสในทีมชุดใหญ่ของเขาถูกจำกัดเนื่องจากฟอร์มของมาร์ก ฮิวส์และไบรอัน แมคแคลร์อีกทั้งสภาพร่างกายไม่ฟิตเนื่องจากได้รับบาดเจ็บ เขาถูกจัดให้อยู่ในบัญชีการย้ายทีม และเมื่อเริ่มต้นฤดูกาลถัดมา เขาก็ถูกขายให้กับนอริชซิตี ลี มาร์ติน กลับมาฟิตอีกครั้งหลังจากได้รับบาดเจ็บที่หลังเมื่อฤดูกาลที่แล้ว แต่ไม่สามารถคว้าตำแหน่งในทีมได้ แดนนี่ วอลเลซ ซึ่งตอนนี้แทบไม่มีโอกาสได้ลงเล่นให้ทีมชุดใหญ่ ได้ขึ้นบัญชีขายก่อนคริสต์มาส แต่ยังคงอยู่ที่ โอลด์ แทรฟฟอร์ด จนกระทั่งจบฤดูกาล แม้จะพูดถึงการกลับไปที่เซาแทมป์ตันก็ตาม รัสเซล เบียร์ดสมอร์ ซึ่งตอนนี้มีโอกาสน้อยในทีมชุดใหญ่ ถูกยืมตัวช่วงสั้น ๆ ที่ แบล็กเบิร์นโรเวอส์
รายงานของสื่อเชื่อมโยง ยูไนเต็ด กับการซื้อ อลัน เชียเรอร์ กองหน้าเซาแทมป์ตัน แต่นักเตะเลือกที่จะอยู่ที่เซาแทมป์ตันจนกว่าจะสิ้นสุดฤดูกาลก่อนที่จะตัดสินใจเกี่ยวกับอนาคต
ยูไนเต็ด เป็นหนึ่งในสมาชิกผู้ก่อตั้ง เอฟเอพรีเมียร์ลีก สำหรับฤดูกาล 1992–93 เนื่องจาก 22 สโมสรชั้นนำใน ดิวิชัน 1 แยกตัวออกจาก ฟุตบอลลีก
นอกจากนี้ในช่วงจบฤดูกาล 1991–92 พวกเขาได้ทำการรื้อถอนอัฒจันทร์ฝั่ง Stretford End อัฒจันทร์ฝั่งตะวันตกซึ่งเป็นอัฒจันทร์ยืนทั้งหมดแล้วสร้างอัฒจันทร์นั่งติดเก้าอี้ทั้งหมดขึ้นมาแทน ทำให้การแข่งขันใน โอลด์แทรฟฟอร์ด ช่วงต้นฤดูกาล 1992–93 เช่นนัดที่เจอกับ ลิเวอร์พูล และ ลีดส์ยูไนเต็ด ได้เห็นภาพของอัฒจันทร์ฝั่ง Stretford End ที่กำลังอยู่ระหว่างการก่อสร้าง โดยชั้นที่ 1 มาเสร็จในช่วงต้นปี ค.ศ. 1993
เหตุการณ์ระหว่างฤดูกาล
5 ปีหลังจากเป็นผู้จัดการทีมแมนเชสเตอร์ ยูไนเต็ด ในที่สุด อเล็กซ์ เฟอร์กูสัน ก็ประสบความสำเร็จอย่างล้นหลาม ในปี ค.ศ. 1990 เขาจบฤดูกาลที่ 4 ของเขาในตำแหน่งแชมป์เอฟเอ คัพ ซึ่งยุติการไร้แชมป์ที่ยาวนานถึง 5 ปีของสโมสร และตามมาด้วยแชมป์ ยูโรเปียนคัพวินเนอร์สคัพ ในอีก 1 ปีต่อมา ตอนนี้เขาเตรียมทีมของเขาเพื่อคว้าแชมป์ลีกซึ่งไม่เคยได้ตั้งแต่ฤดูกาล 1966-67 ในยุคของเซอร์ แมตต์ บัสบี ซึ่งมี บ็อบบี ชาร์ลตัน, เดนิส ลอว์ และ จอร์จ เบสต์ อยู่ในทีม
เฟอร์กูสันเซ็นสัญญากับ 2 ผู้เล่นหลักในช่วงปิดฤดูกาล เขาเสริมแนวรับด้วยค่าตัว 1.75 ล้านปอนด์สำหรับ พอล ปาร์คเกอร์ แบ็คขวาของ ควีนส์พาร์กเรนเจอส์ และทีมชาติอังกฤษ โดย เดนิส เออร์วิน แบ็คขวาตัวจริงจากฤดูกาลที่แล้วเปลี่ยนเป็นแบ็คซ้าย ซึ่งเป็นตำแหน่งที่ เคลย์ตัน แบล็กมอร์ และ ลี มาร์ติน แข่งขันกันในสองฤดูกาลที่ผ่านมา
เมื่อ เลส ซีลีย์ และ มาร์ก บอสนิช จากไป จิม เลห์ตัน เกือบจะเป็นคนที่ถูกลืมหลังจากปรากฏตัวเพียงครั้งเดียวในฤดูกาลที่แล้วและ แกรี วอลช์ ดูเหมือนจะไม่ดีพอที่จะเป็นผู้รักษาประตูมือ 1 เฟอร์กูสัน จ่ายเงิน 500,000 ปอนด์สำหรับผู้รักษาประตูของ บรอนด์บี้ และทีมชาติเดนมาร์ก ปีเตอร์ ชไมเคิล นอกจากนี้ยังมีดาราดังอย่าง สตีฟ บรูซ, แกรี พัลลิสเตอร์, ไบรอัน ร็อบสัน และ มาร์ก ฮิวส์ อยู่ในมือของเขา มีผู้เล่นดาวรุ่งที่มีความสามารถมากมายที่โอลด์แทรฟฟอร์ด ฟอร์มที่น่าประทับใจของ ลี ชาร์ป ปีกวัย 20 ปีในฤดูกาล 1990-91 ทำให้เขาได้รับรางวัล นักฟุตบอลดาวรุ่งแห่งปีของพีเอฟเอ และมีข่าวลือมากมายเกี่ยวกับ ไรอัน กิ๊กส์ ปีกวัย 17 ปี ซึ่งเปิดตัวเมื่อฤดูกาลที่แล้ว และทำประตูแรกได้เพียงในเกมที่ 2 ของเขาในทีมชุดใหญ่ เมื่อกิ๊กส์ผันตัวเป็นผู้เล่นอาชีพเมื่อเดือนพฤศจิกายนปีที่แล้ว เขาถูกเรียกว่า จอร์จ เบสต์ คนต่อไป แม้ว่าจะยังดูเหมือนอีกสักระยะก่อนที่เขาจะกลายมาเป็นผู้เล่นตัวจริงในทีมชุดใหญ่
ตำบลหนองน้ำใส (อำเภอสีคิ้ว)
หนองน้ำใส เป็นตำบลหนึ่งในอำเภอสีคิ้ว จังหวัดนครราชสีมา องค์กรปกครองส่วนท้องถิ่นที่ครอบคลุมพื้นที่ตำบลหนองน้ำใสทั้งตำบล คือ เทศบาลตำบลหนองน้ำใส
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
เมื่อวันอาทิตย์ที่ 11 สิงหาคม ค.ศ. 1991 เซอร์ แมตต์ บัสบี ประธานสโมสรและอดีตผู้จัดการทีมวัย 82 ปี ได้รับเงินประมาณ 250,000 ปอนด์ จากตั๋วเข้าชมเกมเกียรติยศที่แมนเชสเตอร์ยูไนเต็ด เสมอ 1-1 กับ ทีมชาติไอร์แลนด์ XI ที่ โอลด์แทรฟฟอร์ด
ตำบลหนองน้ำใส (อำเภอสีคิ้ว)
ภูมิศาสตร์
ตำบลหนองน้ำใสตั้งอยู่ทิศตะวันตกของจังหวัดนครราชสีมา ระยะทางห่างจากศาลากลางจังหวัดประมาณ 82 กิโลเมตร พื้นที่ทางกายภาพเป็นพื้นที่ราบเชิงเขาสลับที่ราบสูง ซึ่งส่วนใหญ่เป็นพื้นที่ป่าสงวนแห่งชาติและที่ราชพัสดุ มีพื้นที่ประมาณ 101 ตารางกิโลเมตร หรือ 63,125 ไร่ มีอาณาเขตติดต่อดังนี้
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
6 วันต่อมา วันเสาร์ที่ 17 สิงหาคม แมนเชสเตอร์ยูไนเต็ด เริ่มต้นลีกด้วยชัยชนะ 2-0 ในบ้านเหนือ นอตส์เคาน์ตี ที่เพิ่งเลื่อนชั้น ในวันเสาร์ที่ 7 กันยายน พวกเขาขึ้นนำ 4 แต้มเหนือ ลีดส์ยูไนเต็ด เป็นจ่าฝูงของดิวิชั่น 1 โดยเอาชนะ นอริชซิตี 3-0 ที่ โอลด์แทรฟฟอร์ด
ตำบลหนองน้ำใส (อำเภอสีคิ้ว)
ประวัติ
เทศบาลตำบลหนองน้ำใสจัดตั้งเมื่อวันที่ 18 กรกฎาคม 2551 ตามประกาศกระทรวงมหาดไทย เรื่อง จัดตั้งองค์การบริหารส่วนตำบลหนองน้ำใส อำเภอสีคิ้ว จังหวัดนครราชสีมา เป็นเทศบาลตำบลหนองน้ำใส
การปกครอง
ตำบลหนองน้ำใส แบ่งการปกครองออกเป็น 10 หมู่บ้าน คือ
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
ปลายเดือนนั้นพวกเขาเริ่มป้องกันแชมป์คัพวินเนอร์สคัพด้วยการเสมอกับอาธีไนโกส 0-0 ที่กรีซในรอบแรกเลกแรก ก่อนเกมมีการทะเลาะวิวาทกัน ส่งผลให้แฟนบอลแมนเชสเตอร์ยูไนเต็ด 5 คนถูกปรับ 1,500 ปอนด์ และโทษจำคุก 7 เดือน จากการมีส่วนพัวพันกับการทะเลาะวิวาทในบาร์ของกรีก
ก่อนสิ้นเดือนกันยายน พวกเขาเริ่มต้น ฟุตบอลลีกคัพ ด้วยชัยชนะ 3-0 ในบ้านเหนือ เคมบริดจ์ยูไนเต็ด ในรอบที่ 2 เลกแรก
ก่อนสิ้นเดือนในลีก คัพ พวกเขาเอาชนะพอร์ตสมัธ 3-1 ในรอบ 3 ที่ โอลด์แทรฟฟอร์ด มาร์ค โรบินส์ กองหน้าที่โอกาสในทีมชุดใหญ่ถูกจำกัดมากขึ้นเรื่อยๆ เนื่องจากความแข็งแกร่งของคู่หูฮิวส์-แมคแคลร์ ทำ 2 ประตูในเกมนี้ อย่างไรก็ตาม ผู้เล่นยูไนเต็ดที่ดึงดูดความสนใจมากที่สุดคือ ไรอัน กิ๊กส์ ซึ่งอายุยังไม่ถึง 18 ปี เป็นปีกซ้ายตัวจริงของยูไนเต็ด และทีมชาติเวลส์ที่อายุน้อยที่สุดจนถึงปัจจุบัน
ในวันพุธที่ 6 พฤศจิกายน การป้องกันถ้วยคัพวินเนอร์สคัพของยูไนเต็ดสิ้นสุดลงเมื่อพวกเขาทำได้เพียงเสมอ 1-1 ที่บ้านกับ อัตเลติโกเดมาดริด ซึ่งหมายความว่าพวกเขาแพ้ด้วยประตูรวม 1-4
เมื่อวันอังคารที่ 19 พฤศจิกายน พวกเขาคว้าแชมป์ ยูโรเปียนซูเปอร์คัพ ด้วยชัยชนะ 1-0 เหนือ เรดสตาร์ เบลเกรด ที่ โอลด์แทรฟฟอร์ด โดยประตูชัยของเกมมาจาก ไบรอัน แมคแคลร์
โดย ฮิวส์ และ แมคแคลร์ ตอนนี้อายุ 28 ปีและอนาคตในระยะยาวของพวกเขาในฐานะดูโอ้กองหน้าระดับท็อปดูน่าสงสัย ข่าวลือเริ่มแพร่สะพัดในต้นเดือนธันวาคมว่า อเล็กซ์ เฟอร์กูสัน กำลังจะนำ แอลัน เชียเรอร์ กองหน้าวัย 21 ปีของ เซาแทมป์ตัน มาที่ โอลด์แทรฟฟอร์ด เชียเรอร์ที่เกิดในนิวคาสเซิลเป็นศูนย์กลางและความหวังในการทำประตู หลังการประเดิมสนามในฟุตบอลลีกของเขาเมื่อเกือบ 4 ปีที่แล้วตอนอายุ 17 ปี และในฤดูกาล 1991-92 ได้สร้างชื่อเสียงให้กับตัวเองในฐานะ ดาวยิงตัวหลัก
โอ ย็อน-ซอ
โอ ย็อน-ซอ (ชื่อเกิด: โอ แฮ็ด-นิม; เกิด 22 มิถุนายน 2530) เป็นนักแสดงชาวเกาหลีใต้ และเป็นอดีตสมาชิกเกิร์ลกรุปเกาหลีใต้ LUV เธอเปิดตัวในปี พ.ศ. 2545 เมื่อเธออายุเพียง 16 ปีภายใต้ชื่อ OhOh Ha-t Ni โดยวง LUV ร่วมกับ โจ อึนบยอลและ จอน ฮเยบิน พวกเขาเปิดตัวด้วยอัลบั้มแรกคือ "Story" ซึ่งรวมถึงซิงเกิ้ล "Orange Girl" และ "I Still Believe in You" จากนั้นโอ ยอซอ ก็เปลี่ยนไปเป็นนางแบบ / นักแสดง และความนิยมของเธอก็เพิ่มขึ้นในปี 2555 ด้วยบทบาทของเธอในละครโทรทัศน์เรื่องสะใภ้จอมแสบ
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
บ็อกซิงเดย์ เป็นวันที่น่าทึ่งสำหรับ ยูไนเต็ด ซึ่งเอาชนะ 6-3 เหนือ โอลดัมแอทเลติก คู่แข่งร่วมเมืองและทีมที่ต่อสู้เพื่อหนีการตกชั้นที่ Boundary Park เดนิส เออร์วิน ทำประตูใส่สโมสรเก่าของเขาและไบรอัน แมคแคลร์ ทั้งคู่ยิงคนละ 2 ประตู ส่วนอีก 2 ประตูมาจาก ไรอัน กิ๊กส์ และ อังเดร คานเชลสกี ช่วยให้ยูไนเต็ดรักษาตำแหน่งจ่าฝูงไว้ได้ 3 วันต่อมา พวกเขาเสมอ 1-1 กับ ลีดส์ยูไนเต็ด ซึ่งเป็นผู้ท้าชิงตำแหน่งที่ใกล้ที่สุดที่ เอลแลนด์โรด อย่างไรก็ตาม วันขึ้นปีใหม่ หนึ่งในผลงานในบ้านที่แย่ที่สุดของยูไนเต็ด เมื่อพวกเขาถูก ควีนส์พาร์กเรนเจอส์ 1-4 ที่ โอลด์แทรฟฟอร์ด ในเกมที่ทำให้พวกเขาพ่ายแพ้ในบ้านเป็นครั้งแรกของฤดูกาล
เอฟเอ คัพ ของยูไนเต็ดเริ่มต้นเมื่อวันที่ 15 มกราคม ค.ศ. 1992 เมื่อพวกเขาเผชิญหน้ากับลีดส์ ยูไนเต็ด ที่เอลแลนด์โรด โดยทั้งสองทีมต่อสู้กันเพื่อหยุดยั้งอีกฝ่ายไม่ให้เป็นดับเบิ้ลแชมป์ เกมจบลงด้วยการชนะ 1-0 ของแมนเชสเตอร์ยูไนเต็ดโดย มาร์ก ฮิวส์ ทำประตูชัยของเกม  12 วันต่อมา ยูไนเต็ดเดินทางไปยังชายฝั่งทางใต้เพื่อพบกับเซาแทมป์ตันในเอฟเอคัพ รอบที่ 4 เกมจบลงด้วยผลเสมอแบบไร้สกอร์ และมีการแข่งขันนัดรีเพลย์ในสัปดาห์ต่อมาที่โอลด์ แทรฟฟอร์ด การแข่งขันรีเพลย์จบลงด้วยผลเสมอ 2-2 โดย ไบรอัน ร็อบสันถูกปฏิเสธการทำประตู
โอ ย็อน-ซอ
เธอเป็นที่รู้จักกันเป็นอย่างดีในบทบาทในละละครโทรทัศน์เรื่อง สะใภ้จอมแสบ (My Husband Got a Family 2012), จาง โบรี ฝันนี้ต้องสู้ต่อ (Jang Bo-ri is Here! 2014), คำสาปรัก ลิขิตดวงดาว (Shine or Go Crazy 2015), Come Back Mister 2016, My Sassy Girl 2017  ตำนานไซอิ๋วฉบับเกาหลี (A Korean Odyssey 2017-2018) และเรื่องล่าสุดคือ Love wiht flaws (2019) ที่กำลังออนแอร์อยู่ในขณะนี้
ชีวิตในวัยเด็ก
โอ ย็อน-ซอ เกิดที่ ชินจู จังหวัดคย็องซังใต้ และเติบโตใน Changnyeong County ในขณะที่ โอ ย็อน-ซอ เรียนอยู่ชั้นมัธยมศึกษาปีที่ 2 โอ ย็อน-ซอก็ได้ตามเพื่อนไปออดิชั่นของค่าย เอสเอ็มเอนเตอร์เทนเมนต์ ที่จัดขึ้นใน แทกู แต่โอ ย็อน-ซอไม่ผ่านการทดสอบความสามารถในรอบนี้ อย่างไรก็ตามบริษัทอื่นก็ติดต่อเธอมาบอกว่าเธอมีคุณสมบัติที่เหมาะสม และเธอก็ย้ายไปอยู่ที่ โซล และเปิดตัวในอีก 4 เดือนต่อมาเมื่อเธออายุเพียง 15 ปี
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
ด้วยสกอร์ยังคงเสมอเมื่อจบช่วงต่อเวลาพิเศษ แมทช์ดังกล่าวได้ดวลจุดโทษ จุดโทษที่พลาดจาก ไรอัน กิ๊กส์ และ นีล เว็บบ์ ยุติความหวังในการเป็น เทรเบิลแชมป์ และปล่อยให้พวกเขาเหลือเพียง แชมป์ลีก และ ลีกคัพ ที่จะท้าทาย
โอ ย็อน-ซอ
ชีวิตในวัยเด็ก
โอ ย็อน-ซอได้รับการยอมรับใน Anyang Arts High School หลังจากวงดนตรีของเธอปิดตัวลง และเธอผันตัวมาเป็นนักแสดง เธอเปลี่ยนชื่อจาก Haet-nim เป็น Yeon-seo หลังจากที่แม่ของเธอไปหาหมอผี
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
ในวันที่ตกรอบเอฟเอ คัพ ยูไนเต็ดรู้สึกเสียใจที่ได้ยินเรื่องการเสียชีวิตของ แอลัน เดวีส์ สมาชิกทีมแชมป์เอฟเอคัพของพวกเขาเมื่อ 9 ปีก่อน ซึ่งฆ่าตัวตายใน เซาธ์เวลส์
วันรุ่งขึ้น อดีตผู้รักษาประตูมือ 1 ของทีม จิม เลห์ตัน ออกจาก โอลด์แทรฟฟอร์ด ด้วยค่าตัว 250,000 ปอนด์ในการย้ายไป ดันดี 16 เดือนหลังจากลงเล่นนัดสุดท้ายกับยูไนเต็ด
โอ ย็อน-ซอ
อาชีพ
โอ ย็อน-ซอเปิดตัวในปี 2545 เมื่อเธออายุเพียง 15 ปี ภายใต้ชื่อเกิดของเธอ Oh Haet-nim กับวง LVU พวกเขาเปิดตัวอัลบั้มแรกคือ "Story" กับซิงเกิ้ล "Orange Girl" และ "I Still Believe in You" วงของพวกเขาอยู่ได้ไม่นานก็ปิดตัวลง ในอีก 6 เดือนต่อมา เนื่องจากความนิยมของพวกเขาน้อยเกินไป จากนั้นโอ ย็อน-ซอก็เปลี่ยนมาเป็นนักแสดง และเปิดตัวครั้งแรกในละครชาร์ป ในปี 2545 แต่ก็ยังไม่เป็นที่รู้จักมาก
สโมสรฟุตบอลแมนเชสเตอร์ยูไนเต็ดในฤดูกาล 1991–92
เหตุการณ์ระหว่างฤดูกาล
เมื่อปลายเดือนมีนาคม ฟอร์มของยูไนเต็ดในลีกเริ่มแผ่วลง และถูก ลีดส์ยูไนเต็ด กดดันอย่างหนัก กองหลังอย่าง แกรี พัลลิสเตอร์ ได้รับการโหวตให้เป็น นักฟุตบอลยอดเยี่ยมของพีเอฟเอ ขณะที่ ไรอัน กิ๊กส์ ปีกวัย 18 ปีได้รับการโหวตให้เป็น นักฟุตบอลดาวรุ่งแห่งปีของพีเอฟเอ
12 เมษายน ค.ศ. 1992 ยูไนเต็ดคว้าแชมป์ฟุตบอลลีกคัพเป็นครั้งแรกในประวัติศาสตร์ของพวกเขาด้วยการเอาชนะ นอตทิงแฮมฟอเรสต์ 1-0 ในรอบชิงชนะเลิศที่ สนามเวมบลีย์ ซึ่ง ไบรอัน แมคแคลร์ ทำประตูชัยของเกม ปีเตอร์ ชไมเคิล, พอล ปาร์คเกอร์, อังเดร คานเชลสกี้ และไรอัน กิ๊กส์ พวกเขาคว้าถ้วยรางวัลใหญ่เป็นครั้งแรก ขณะที่ยูไนเต็ดคว้าถ้วยรางวัลใหญ่ 3 ฤดูกาลติดต่อกัน ได้แก่ เอฟเอคัพ ปี 1990 ยูโรเปียนคัพวินเนอร์สคัพ ปี 1991 และ ลีกคัพ ปี 1992
อย่างไรก็ตาม ยอดผู้ชมฟุตบอลลีกสูงสุดประจำฤดูกาลคือนัดที่ แมนฯ ยูไนเต็ด แพ้ นอตทิงแฮมฟอเรสต์ 1-2 ในบ้านใน 8 วันต่อมา ซึ่งส่งผลให้การลุ้นแชมป์ลีก ดูเหมือนเป็นงานที่ยากลำบากหลังจากฟอร์มตก ซึ่ง ลีดส์ ยูไนเต็ด ในฐานะคู่แข่งในการลุ้นแชมป์มาเกือบทั้งฤดูกาลก็ได้เปรียบขึ้นมา
อย่างไรก็ตาม ทีมจากยอร์กเชียร์มีคะแนนำ และลงแข่งมากกว่า
โอกาสนั้นมาถึงในวันที่ 22 เมษายน ค.ศ. 1992 เมื่อยูไนเต็ดเดินทางไป ลอนดอนตะวันออก เพื่อพบกับ เวสต์แฮมยูไนเต็ด ที่อยู่ในโซนตกชั้น พวกเขามีความหวังสูงสำหรับเกมนี้ แต่การแพ้ 0-1 ทำให้พวกเขาจำเป็นต้องเอาชนะลิเวอร์พูลที่แอนฟิลด์เท่านั้นในอีก 4 วันต่อมาเพื่อยังอยู่ในเส้นทางของการลุ้นแชมป์
เมื่อวันที่ 26 เมษายน ยูไนเต็ด แพ้ให้กับลิเวอร์พูล 0-2 ในยุคของแกรม ซูเนสส์ และตำแหน่งแชมป์นั้นตกเป็นของลีดส์ ยูไนเต็ด ซึ่งเอาชนะ เชฟฟีลด์ยูไนเต็ด 3-2 ผู้เล่นหลักในทีมชุดแชมป์ลีกของทีมจาก เวสต์ยอร์คเชียร์ คือ กอร์ดอน สตรัคคัน ซึ่งถูกขายให้กับพวกเขาจากแมนเชสเตอร์ยูไนเต็ด เมื่อ 3 ปีก่อน และในการย้ายทีมได้พูดถึงความหวังของเขาว่าอีกไม่นานสโมสรใหม่ของเขาจะได้เลื่อนชั้นขึ้นสู่ลีกสูงสุด เมื่อสโมสรเก่าของเขาเป็นแชมป์ลีก
หลังจบฤดูกาล อเล็กซ์ เฟอร์กูสัน เริ่มภารกิจในการเซ็นสัญญากับกองหน้าเพื่อแก้ปัญหาการขาดแคลนประตูซึ่งทำให้ยูไนเต็ดพลาดตำแหน่งแชมป์ลีก ผู้เล่นคนหนึ่งที่อยู่ในรายชื่อความปรารถนาสูงสุดของเขาคือ แอลัน เชียเรอร์ ซึ่งเชื่อมโยงกับการย้ายมาที่สโมสรจากเซาแทมป์ตันตั้งแต่ก่อนวันคริสต์มาส แต่เขาได้ตัดสินใจที่จะรอจนกว่าจะจบฤดูกาล ก่อนที่จะตัดสินใจว่าอนาคตของเขาจะอยู่ที่ใด
เขายังมีความแข็งแกร่งมากมายในทีมสำรองด้วยผลงานที่น่าตื่นเต้นของผู้เล่นอายุน้อยที่คว้าแชมป์ เอฟเอยูธคัพ โดยเอาชนะทีมสำรองของคริสตัล พาเลซ ที่โอลด์ แทรฟฟอร์ด
เกมสุดท้ายของฤดูกาลคือเกมสุดท้ายของ เฉลียงสเตรทฟอร์ดเอนด์ โดยมีการรื้อถอนในช่วงฤดูร้อนและสร้างใหม่ให้เป็นอัฒจันทร์ชั้นเดียวที่ทันสมัยในช่วงต้นฤดูกาล 1992-93 และมีการต่อเติมอัฒจันทร์ชั้นสอง ในปี ค.ศ. 2001
โดบุตสึโชงิ
โดบุตสึโชงิ (どうぶつしょうぎ; Dōbutsu shōgi) เป็นสายพันธุ์หมากรุกญี่ปุ่นสำหรับเด็กเล็ก ซึ่งคิดค้นโดยผู้เล่นมืออาชีพหญิงที่ชื่อมาโดกะ คิตาโอะ และยังสามารถดึงดูดสาว ๆ บางส่วนมาเล่นเกมนี้ เกมนี้เล่นในกระดานขนาด 3×4 ช่อง และใช้กติกาโดยทั่วไปจากหมากรุกญี่ปุ่นแบบมาตรฐาน ซึ่งประกอบด้วยการเติมหมาก โดยยกเว้นว่าหมากตัวนั้นสามารถเคลื่อนไหวได้ครั้งละหนึ่งช่องเท่านั้น และขุนก็มาถึงค่ายศัตรูในฐานะวิธีเพิ่มเติมในการชนะเกม
ตัวหมากเป็นสี่เหลี่ยมจัตุรัส เหมือนบล็อกของเด็ก ๆ โดยมีรูปการ์ตูนของสัตว์ที่เกี่ยวข้องมากกว่าตัวอักษรคันจิเพื่อระบุ และมักมีจุดอยู่ด้านข้าง รวมทั้งมุมของทิศที่ตัวหมากสามารถเคลื่อนที่ได้ เกมดังกล่าววางตลาดในต่างประเทศในชื่อ "เล็ตส์แคชเดอะไลออน!" (Let's Catch the Lion!)
Abrograptidae
Abrograptidae เป็นวงศ์ที่สูญพันธุ์แล้วของแกรพโตไลต์จากยุคออร์โดวิเชียนตอนกลาง
สกุล
รายชื่อสกุลจาก Maletz (2014):
รัฐซัคเซิน-อันฮัลท์
รัฐซัคเซิน-อันฮัลท์ (Sachsen-Anhalt) หรือ รัฐแซกโซนี-อันฮัลต์ (Saxony-Anhalt) เป็นหนึ่งในสิบหกรัฐของประเทศเยอรมนี มีพื้นที่ 20,447 ตร.กม. (7,895 ตร.ไมล์) เมืองหลวงของรัฐคือเมืองมัคเดอบวร์ค
เขมชาติ บุณยรัตพันธุ์
เขมชาติ บุณยรัตพันธุ์ เป็นอดีตรัฐมนตรีว่าการกระทรวงยุติธรรม เป็นรัฐมนตรีช่วยว่าการกระทรวงการต่างประเทศ เป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม 5 สมัย และเป็นสมาชิกสภาผู้แทนราษฎรจังหวัดร้อยเอ็ด 3 สมัย และเป็นสมาชิกสภาผู้แทนราษฎร  ประเภทที่ 2 ในสภาผู้แทนราษฎรไทย ชุดที่ 7 และเขาป็นหนึ่งในคณะผู้ทำการรัฐประหารในประเทศไทย พ.ศ. 2490 และเป็นผู้ตรวจร่างรัฐธรรมนูญฉบับชั่วคราวใช้บังคับในขณะนั้น
ประวัติ
เขมชาติ เป็นบุตรคนที่ 4 ของพระสุขุมวินิจฉัย (สมุจย์ บุณยรัตพันธุ์) เกิดเมื่อปี พ.ศ. 2455 ที่จังหวัดร้อยเอ็ด เป็นอดีตทูตไทยประจำอาร์เจนตินา เขาสำเร็จการศึกษาจากโรงเรียนเทพศิรินทร์
การเมือง
เขมชาติ บุณยรัตพันธุ์ ได้ลงสมัครและได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 เป็นสมัยแรก และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491
เขมชาติ บุณยรัตพันธุ์ ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม (ครม.21) พ.ศ. 2491 ต่อมาในปี พ.ศ. 2492 เป็นรัฐมนตรีช่วยว่าการกระทรวงยุติธรรม และได้ปรับไปรับตำแหน่งรัฐมนตรีว่าการกระทรวงยุติธรรม ในรัฐบาลเดิม (ครม.22) และรัฐบาลชุดต่อมา ภายใต้การนำของอมพล ป.พิบูลสงคราม (ครม.23)
เขาได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม อีกสมัย (ครม.24) เป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 6 และชุดที่ 7 เมื่อปี พ.ศ. 2494 ในปีต่อมาเขาได้รับแต่งตั้งเป็นรัฐมนตรีช่วยว่าการกระทรวงการต่างประเทศ
เมื่อปี พ.ศ. 2511 เขาได้ร่วมจัดตั้งพรรคการเมืองกับ นายเลียง ไชยกาล ชื่อ "พรรคประชาชน โดยเขารับตำแหน่งเลขาธิการพรรค
เอื้องข้าวเหนียวลิง
เอื้องข้าวเหนียวลิง  เป็นกล้วยไม้ดิน ทรงน้ำเต้า ออกดอกแล้วทิ้งใบ ดอกสีชมพู กลีบปากเกือบกลม สีชมพูเข้ม โคนสีขาว ม้วนเป็นท่อ พบในประเทศฟิลิปปินส์ พม่า ในไทยพบทางภาคตะวันออกเฉียงเหนือและภาคตะวันตก
บรูโน ม็องกา
บรูโน เอคูเอเล ม็องกา (Bruno​ Ecuele Manga, เกิด​ 16 กรกฎาคม ค.ศ. 1988) เป็นนักฟุตบอลชาวกาบอง​ ตำแหน่งกองหลัง​ ปัจจุบันเล่นให้กับสโมสรฟุตบอลดีฌงในลีกเดอ ประเทศฝรั่งเศส​ และทีมชาติกาบอง เป็นกองหลังที่มีความโดดเด่นในด้านการเข้าสกัดบอลที่หนักหน่วง
คาร์ดิฟฟ์ซิตี
ในวันที่ 1 กันยายน ค.ศ. 2014 บรูโน เอคูเอเล ม็องกา ได้ย้ายไปคาร์ดิฟฟ์ซิตี สโมสรจากเวลส์ ด้วยค่าตัว 5 ล้านยูโร สัญญาของเขามีผลถึงปี ค.ศ. 2017
เต่าร้างยักษ์คีรีวง
เต่าร้างยักษ์คีรีวง เป็นปาล์มต้นเดียว มีใบบนต้น 8-10 กาบ ใบประกอบรูปขนนก 2 ชั้น ใบย่อยมีได้มากถึง 25 คู่ ดอกช่อ ติดผลจำนวนมาก แต่ละผลมี 2 เมล็ด พบครั้งแรกในประเทศไทยเมื่อ 28 พฤศจิกายน พ.ศ. 2540 โดย D.R. Hodel ชาวสหรัฐ ที่หมู่บ้านคีรีวง ตำบลกะโรม อำเภอลานสกา จังหวัดนครศรีธรรมราช ชื่อสปีชีส์ตั้งตามหมู่บ้านคีรีวง
โรคติดต่อทางเพศสัมพันธ์
โรคติดต่อทางเพศสัมพันธ์ หรือ โรคส่งผ่านทางเพศสัมพันธ์ (Sexually transmitted disease; STD) หรือ กามโรค (Venereal disease; เรียกย่อว่า วีดี) เป็นความเจ็บป่วยซึ่งมีแนวโน้มติดต่อหรือส่งผ่านระหว่างมนุษย์หรือสัตว์โดยการสัมผัสทางเพศ ไม่ว่าจะเป็นการร่วมเพศทางช่องคลอด ทางปาก หรือทางทวารหนัก ในปัจจุบันมีการใช้คำว่า การติดเชื้อทางเพศสัมพันธ์ (Sexually transmitted infection; STI) ซึ่งมีความหมายกว้างกว่าเดิมมากขึ้น เพราะผู้ป่วยอาจมีการติดเชื้อและมีความสามารถในการแพร่เชื้อไปยังผู้อื่นได้โดยไม่มีอาการแสดงของโรค การติดเชื้อทางเพศสัมพันธ์อาจติดต่อได้จากการใช้เข็มฉีดยาเสพติดเข้าหลอดเลือดดำต่อจากผู้ป่วย รวมถึงผ่านการคลอดหรือการเลี้ยงลูกด้วยนมแม่
โคลด์วอเตอร์ (เพลง)
โคลด์วอเตอร์ (Cold Water) เป็นซิงเกิลของกลุ่มแนวเพลงดนตรีอิเล็กทรอนิกส์ของเมเจอร์เลเซอร์ เป็นซิงเกิลหลักจากสตูดิโออัลบั้มที่ 4 Music Is the Weapon (2017) โดยร่วมกับนักร้องชาวแคนาดา จัสติน บีเบอร์ และนักร้องชาวเดนมาร์ก มุ ประพันธ์คำร้องโดย สมาชิกเมเจอร์เลเซอร์ ดิปโล, เอ็ด ชีแรน, มุ, จัสติน บีเบอร์, เจมี สกอตต์, เบนนี บลังโก, ฟิลลิป "จูเนียร์ เบลนเดอร์" เมกเซเปอร์ และ เฮนรี่ "คิงเฮนรี่" อัลเลน ออกจำหน่ายในวันที่ 22 กรกฎาคม ค.ศ. 2016
สงครามอาณานิคมโปรตุเกส
สงครามอาณานิคมโปรตุเกส (Portuguese Colonial War, Guerra Colonial Portuguesa), ในโปรตุเกสเรียกว่า สงครามต่างแดน (Overseas War,Guerra do Ultramar) ส่วนในอดีตอาณานิคมเรียกว่าสงครามแห่งการปลดปล่อย (War of Liberation,Guerra de Libertação), คือการต่อสู้ระหว่างทหารของโปรตุเกสกับขบวนการชาตินิยมในอาณานิคมแอฟริกาของโปรตุเกสระหว่างปี พ.ศ. 2504ถึงปี พ.ศ. 2517 เกิดการรัฐประหารล้มล้างระบอบเอสตาโด โนโว เปลี่ยนแปลงในรัฐบาลนำความขัดแย้งถึงจุดสิ้นสุด
ในยุโรปในช่วงปี พ.ศ. 2493 ถึง พ.ศ. 2503, ระบอบการปกครองเอสตาโด โนโวของโปรตุเกสไม่ได้ยอมถอนตัวจากการเป็นอาณานิคมแอฟริกา เป็นดินแดนเหล่านั้นได้รับการเรียกร้องเอกราชตั้งแต่ปี พ.ศ. 2494 ในช่วงปี พ.ศ. 2503 การเคลื่อนไหวเป็นอิสระต่าง ๆ กลายเป็นกองกำลังติดอาวุธ ในแองโกลา ขบวนการประชาชนเพื่อการปลดปล่อยแองโกลา,แนวร่วมปลดปล่อยแห่งชาติแองโกลา,สหภาพแห่งชาติเพื่อความเป็นอิสระแองโกลา ในโปรตุเกสกินี พรรคแอฟริกันเป็นอิสระของประเทศกินีและเคปเวิร์ดและในโมซัมบิก แนวร่วมปลดปล่อโมซัมบิก ในตลอดความขัดแย้งได้มีการทารุณกรรมพลเรือนที่เกี่ยวข้องทุกฝ่าย
ตลอดระยะเวลาความขัดแย้ง โปรตุเกสเผชิญกับการคว่ำบาตรทางการค้าและมีมาตรการลงโทษอื่น ๆ ที่กำหนดโดยสหประชาชาติ ปี พ.ศ. 2516 และได้โจมตีระบอบการปกครองเอสตาโด โนโวว่าไม่เป็นประชาธิปไตย
การสิ้นสุดของสงครามมาพร้อมกับการทำรัฐประหารปฏิวัติคาร์เนชั่นของเดือนเมษายนปี พ.ศ. 2517 ส่งผลให้ในการอพยพของประชาชนโปรตุเกส หลายพันคนออกจากอาณานิคม เริ่มถึงบุคลากรทางทหารยุโรป, แอฟริกา และเชื้อชาติผสมจากอาณานิคมและประเทศที่เพิ่งเป็นอิสระในแอฟริกา. การอพยพครั้งนี้ได้รับการยกย่องว่าเป็นหนึ่งในการโยกย้ายที่เงียบสงบใหญ่ที่สุดในประวัติศาสตร์ของโลก.
ซึ่งโปรตุเกสเป็นประเทศแรกที่สร้างอาณานิคมในทวีปแอฟริกาในเซวตา พ.ศ. 1958 และก็กลายเป็นประเทศสุดท้ายที่จะออกจากดินแดนในแอฟริกา
แมนฮันต์อินเตอร์เนชันแนล
แมนฮันต์อินเตอร์เนชั่นแนล (Manhunt International) เป็นประกวดความงามระดับนานาชาติของผู้ชายซึ่งเริ่มในปี พ.ศ. 2536 ก่อตั้งในประเทศสิงคโปร์
ประวัติ
การประกวดแมนฮันต์ เริ่มต้นขึ้นเมื่อปี พ.ศ. 2530 เมื่อ อเล็กซ์ หลิว ผู้อำนวยการฝ่ายการตลาดของ Exclusive Resources Marketing Pte Ltd, ตัดสินใจที่จะจัดเวทีการประกวดโมเดลชายครั้งแรกในสิงคโปร์เนื่องจากมีการประกวดสตรีและผู้ชายเป็นจำนวนมาก หลิวจึงวางแผนและออกแบบการประกวด แมนฮันต์ ครั้งแรก.
แมนฮันต์ กลายเป็น แมนฮันต์อินเตอร์เนชั่นแนล ในปีพ.ศ. 2536 เป็นครั้งแรกในโกลด์โคสต์ในประเทศออสเตรเลีย ในปีพ.ศ. 2536 เมื่อโทมัส ซัสเซอ ได้รับชัยชนะ แมนฮันต์อินเตอร์เนชั่นแนล ของผู้เข้าร่วม 25 คนแรก ในปีพ.ศ. 2537 การประกวดยังคงอยู่ในโกลด์โคสต์ของออสเตรเลียเมื่อ นิคอส ปาปาดากิส ประเทศกรีซได้รับชัยชนะ การแข่งขัน แมนฮันต์อินเตอร์เนชั่นแนล เป็นความร่วมมือกับคู่ค้าชาวออสเตรเลีย Procon Leisure International Pty Ltd โดย Rosko Dickinson.
หนึ่งในปีที่ประสบความสำเร็จมากที่สุดของการประกวดคือเดือนพฤศจิกายน ในปีพ.ศ. 2538 เมื่อผู้เข้าแข่งขัน 35 รายเดินทางไปที่เกาะเซ็นโตซ่า ประเทศสิงคโปร์เพื่อชิงตำแหน่ง รางวัลเงินสดและรางวัลสำหรับผู้ชนะปี ในปีพ.ศ. 2538 เกินกว่า 90,000 เหรียญ
รูปแบบการประกวด
การประกวดแมนฮันต์อินเตอร์เนชันแนลจะแบ่งออกเป็น 2 รอบคือ รอบพรีลิมมินารี และรอบตัดสิน ระหว่างการประกวดรอบพรีลิมมินารี ผู้เข้าประกวดจะได้รับการตัดสินด้วยชุดประจำชาติ, ชุดว่ายน้ำ, ชุดสูทสากล และชุดแฟชัน ผู้เข้าประกวดที่ได้คะแนนสะสมสูงสุดจากรอบพรีลิมมินารีจะผ่านเข้าสู่รอบตัดสินต่อไป
ในการประกวดรอบตัดสินผู้เข้าประกวด 15 คนจะได้รับเลือกให้เป็นแมนฮันต์อินเตอร์เนชันแนล นอกจากนี้ยังมีรางวัลพิเศษอื่น ๆ อีกหลายรางวัล ได้แก่ ชุดประจำชาติยอดเยี่ยม, เบสท์รันเวย์โมเดล, มิสเตอร์คอนจีเนียลีตี, มิสเตอร์เฟรนด์ชิป, มิสเตอร์เพอร์ซันแนลลีตี, มิสเตอร์ฟิสิกส์ และ มิสเตอร์พ็อพพิวแลริที (ได้รับการโหวตจากประชาชนทางอินเทอร์เน็ต)
ผู้ชนะการประกวดในช่วงไม่กี่ปี
''ไม่ได้จัดขึ้นในปี ค.ศ. 1996, 2003, 2004, 2009, 2013-2015', 2019, 2021'
ยูฟ่าเนชันส์ลีก ฤดูกาล 2018–19 ลีกเอ
รูปแบบ
ลีก เอ ถูกแบ่งออกเป็น 12 อันดับสมาชิกยูฟ่า, แยกอยู่ในสี่กลุ่มที่มีสามทีม. ผู้ชนะของแต่ละกลุ่มจะได้ผ่านเข้าสู่ยูฟ่าเนชันส์ลีก รอบสุดท้าย, และทีมอันดับที่สามของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกบี.
กลุ่ม
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เนชันส์ลีก รอบสุดท้าย
การจับสลากจะจัดขึ้นในวันที่ 3 ธันวาคม ค.ศ. 2018 ที่ โรงแรมเชลบอร์น ใน ดับลิน, สาธารณรัฐไอร์แลนด์.
อันดับผู้ทำประตู
การแข่งขันทั้งหมดมี 66 ประตูที่ทำได้ใน 22 นัด สำหรับค่าเฉลี่ย ประตูต่อนัด
มาร์ลี แมตลิน
แมตลินหูหนวกตั้งแต่เธออายุได้ 18 เดือนเนื่องจากอาการเจ็บป่วยและมีไข้สูง เธอยังเป็นสมาชิกคนสำคัญของสมาคมคนหูหนวกแห่งชาติ ตลอดอาชีพการแสดง ผู้ที่เป็นล่ามแปลภาษาให้เธอคือ แจ็ก เจสัน
พ.ศ. 2549
พุทธศักราช 2549 ตรงกับปีคริสต์ศักราช 2006 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น
รัฐซาร์ลันท์
รัฐซาร์ลันท์ (Saarland,, ; Sarre ) เป็นหนึ่งในสิบหกรัฐของประเทศเยอรมนี มีเมืองหลวงของรัฐคือเมืองซาร์บรึคเคิน รัฐมีพื้นที่ 2570 ตร.กม. มีประชากร 1,045,000 คน เป็นรัฐที่เล็กที่สุดในเยอรมนีทั้งในแง่พื้นที่และประชากร รัฐมีชายแดนติดกับประเทศฝรั่งเศสและประเทศลักเซมเบิร์ก
บีสต์แอนด์เดอะฮาร์ลอต
"บีสต์แอนด์เดอะฮาร์ลอต" เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 3 ของวง ซิตีออฟอีวิล เพลงนี้ได้ติดอันดับที่ 19 ในชาร์ตฮอตเมนสตรีมร็อกแทร็ก สหรัฐอเมริกา, อันดับที่ 47 ในชาร์ตซิงเกิลแห่งสหราชอาณาจักร และอันดับที่ 1 ในชาร์ตเพลงร็อกในสหราชอาณาจักร ในวันที่ 12 มีนาคม พ.ศ. 2549
"บีสต์แอนด์เดอะฮาร์ลอต" เป็นเพลงหนึ่งในเพลงที่บันทึกในช่วงแรก ๆ ที่มีการเปลี่ยนแปลงเสียงร้องของ เอ็ม. แชโดวส์ โดยการหลีกเลี่ยงการแผดเสียง และทำให้มีความเป็นฮาร์ดร็อกมากขึ้น เมื่อเทียบกับผลงานที่ผ่านมา เพลงมีจังหวะที่หนักและรวดเร็ว และมีโครงสร้างของเพลงที่ค่อนข้างปกติ ยกเว้นท่อนกีตาร์โซโลของ ซินนิสเตอร์ เกตส์ ที่เล่นหลังท่อนคอรัสแรก แทนที่จะเป็นหลังท่อนคอรัสครั้งที่สอง ซึ่งผิดปกติและแตกต่างไปจากเพลงทั่วไป
รายชื่อเพลง
เพลงทั้งหมดแต่งโดยอะเว็นจด์เซเวนโฟลด์
เจ้าภาพฟุตบอลโลกหญิง
มี 8 ประเทศที่ได้เป็นเจ้าภาพฟุตบอลโลกหญิง จากการแข่งขันทั้งหมด 9 ครั้ง นับตั้งแต่การแข่งขันฟุตบอลโลกในปี ค.ศ. 1991
การเสนอตัวทั้งหมดแบ่งตามประเทศ
ชนะการเสนอตัวบอลโลกอยู่ในสีเข้ม
สุรบถ หลีกภัย
สุรบถ หลีกภัย (เกิด 8 ธันวาคม พ.ศ. 2530) อดีตสมาชิกสภาผู้แทนราษฎรไทย ชุดที่ 25 แบบบัญชีรายชื่อ สังกัดพรรคประชาธิปัตย์ เป็นบุตรชายเพียงคนเดียวของชวน หลีกภัย อดีตประธานรัฐสภา และประธานสภาผู้แทนราษฎร อดีตนายกรัฐมนตรี และภักดิพร สุจริตกุล สุรบถเป็นอดีตรองโฆษกกระทรวงวัฒนธรรม และเคยเป็นพิธีกรในวีอาร์โซ และยังเป็นที่ปรึกษารัฐมนตรีช่วยว่าการกระทรวงศึกษาธิการ เมื่อวันที่ 11 กันยายน พ.ศ. 2562
ประวัติ
สุรบถ เป็นที่รู้จักของสังคมมาตั้งแต่ยังเล็ก เนื่องจากเป็นบุตรชายเพียงคนเดียวของชวน หลีกภัย นายกรัฐมนตรีในขณะนั้น โดยชื่อ "สุรบถ" นั้น แปลว่า ท้องฟ้า เป็นชื่อพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องจากภักดิพร ผู้เป็นมารดาได้ขอพระราชทานจากพระองค์ท่านในฐานะที่ทรงเป็นสหายร่วมชั้นเรียนมาด้วยกันในโรงเรียนจิตรลดา
ชีวิตส่วนตัว
สุรบถชื่นชอบการเลี้ยงสัตว์ต่าง ๆ โดยเฉพาะสัตว์เลื้อยคลาน เช่น งู หรือ เต่า และยังนิยมเล่นกีฬามอเตอร์สปอร์ตอย่างเจ็ตสกีร่วมกับนาคร ศิลาชัย อีกทั้งได้เป็นผู้ดำเนินรายการวีอาร์โซ
สุรบถสมรสกับมัลลิกา จงวัฒนา พิธีกรร่วมรายการวีอาร์โซ พิธีหมั้นมีขึ้นในวันที่ 26 ตุลาคม พ.ศ. 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้นคู่หมั้นยังได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย ต่อมาวันที่ 24 พฤศจิกายน 2555 จึงฉลองสมรสพระราชทานที่โรงแรมเดียวกัน
หลังจากที่มีการตั้งประเด็นข้อสงสัยกันเกิดขึ้นในเรื่องของความสัมพันธ์ระหว่างสุรบถและมัลลิกาบนกระทู้ของเว็บไซต์พันทิป.คอม ในวันที่ 3 กุมภาพันธ์ พ.ศ. 2559 สุรบถจึงออกมาชี้แจงผ่านทางอินสตาแกรมว่าได้เลิกรากับภริยามาระยะหนึ่ง โดยให้เหตุผลว่าตนและทับทิมเหมาะควรแก่การเป็นเพื่อนกันมากกว่า แต่คำชี้แจงนั้นได้ถูกลบไปเรียบร้อยแล้ว
บทบาททางการเมือง
มักปรากฏข่าวคราวอยู่เป็นระยะ ถึงการให้ความคิดเห็นเกี่ยวกับเรื่องการเมือง ในฐานะที่เป็นบุตรชายของอดีตนายกรัฐมนตรี ซึ่งได้รับคำวิจารณ์ว่าเสนอความคิดเห็นได้เฉียบแหลม จนได้รับฉายาว่า "มีดโกนน้อย" คู่เคียงกับฉายา "มีดโกนอาบน้ำผึ้ง" ของนายชวน ผู้เป็นบิดา ในระยะหลัง มักปรากฏเป็นข่าวในวงการบันเทิง กับดาราสาวหรือบุตรสาวของบุคคลในสังคมชั้นสูงหลายคน เช่น หม่อมราชวงศ์แม้นนฤมาส ยุคล
นายสุรบถ หลีกภัย เคยช่วยบิดาหาเสียงให้แก่พรรคประชาธิปัตย์อย่างสม่ำเสมอ ต่อมาในเดือนสิงหาคม พ.ศ. 2553 กระทรวงวัฒนธรรม ได้แต่งตั้งให้นายสุรบถเป็นผู้ช่วยโฆษกกระทรวงวัฒนธรรม
และในปี พ.ศ. 2562 สุรบถได้ถูกวางตัวเป็นผู้สมัครสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ ในลำดับที่ 33 ซึ่งเขาไม่ได้รับการเลือกตั้ง เนื่องจากพรรคประชาธิปัตย์ได้ สส. บัญชีรายชื่อเพียง 19 ที่นั่ง (ภายหลังเพิ่มเป็น 20 ที่นั่ง หลังจากการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562) แต่ต่อมาหลังจากนายชวน ผู้เป็นบิดา ได้รับเลือกเป็นประธานสภาผู้แทนราษฎร สุรบถก็ได้รับการวางตัวให้ปฏิบัติงานในทีมงานของประธานรัฐสภา โดยระยะแรกจะให้ดำรงตำแหน่งเลขานุการส่วนตัวก่อน
ในปี พ.ศ. 2566 หลังอิสระ เสรีวัฒนวุฒิ และศรีสมร รัศมีฤกษ์เศรษฐ์ ยื่นใบลาออกจากการเป็น ส.ส. ส่งผลให้สุรบถได้เลื่อนลำดับบัญชีรายชื่อเป็นสมาชิกสภาผู้แทนราษฏรสมัยแรก และต่อมาในการเลือกตั้งซึ่งจัดขึ้นในเดือนพฤษภาคมปีเดียวกัน เขาลงสมัคร ส.ส. แบบบัญชีรายชื่อของพรรค ในลำดับที่ 20
สมาชิกสภาผู้แทนราษฎร
สุรบถ หลีกภัย เป็นสมาชิกสภาผู้แทนราษฎรมาแล้ว 1 สมัย
รายชื่อประเทศเรียงตามจำนวนกองกำลังรักษาสันติภาพของสหประชาชาติ
ด้านล่างนี้เป็น รายชื่อประเทศเรียงตามจำนวนกองกำลังรักษาสันติภาพของสหประชาชาติ โดยเป็นข้อมูลจากรายงานสหประชาชาติ ประจำปี 2015
สุรีย์ญะเรศ ยะคะเรศ
สุรีย์ญะเรศ ยะคะเรศ (เกิด 24 พฤศจิกายน พ.ศ. 2545) ชื่อเล่น พริกขิง เป็นนักเเสดงหญิงชาวไทยในสังกัดจีเอ็มเอ็มทีวี
เครื่องอิสริยยศมุนีสาราภัณฑ์
เครื่องอิสริยยศมุนีสาราภัณฑ์ (គ្រឿងឥស្សរិយយសមុនីសារាភ័ណ្ឌ เคฺรืองอิสฺสริยยยสมุนีสาราภัณฺฑ) เป็นเครื่องราชอิสริยาภรณ์ที่พระมหากษัตริย์แห่งพระราชอาณาจักรกัมพูชาพระราชทานตามคำแนะนำของรัฐบาลในพระราชอาณาจักรกัมพูชา โดยมอบให้แก่ผู้ที่มีความสามารถด้านวรรณกรรมและศิลปกรรม ด้านการศึกษา ด้านความยุติธรรม ด้านการบริหาร และด้านวิทยาศาสตร์
วิกฤตการณ์ประธานาธิบดีเวเนซุเอลา พ.ศ. 2562
'''วิกฤตการณ์ประธานาธิบดีเวเนซุเอลา พ.ศ. 2562''' เป็นข้อพิพาทประธานาธิบดีซึ่งก่อให้เกิดวิกฤตทั่วประเทศ เริ่มตั้งแต่วันที่ 10 มกราคม 2562 และดำเนินมาจนปัจจุบัน
ประธานาธิบดีคนปัจจุบัน นิโกลัส มาดูโร ได้รับประกาศให้เป็นผู้ชนะการเลือกตั้งประธานาธิบดีเมื่อเดือนพฤษภาคม 2561 ซึ่งกระบวนการและผลของการเลือกตั้งนั้นเป็นที่พิพาทอย่างกว้างขวาง วันที่ 10 มกราคม 2562 สมัชชาแห่งชาติเวเนซุเอลา ซึ่งฝ่ายค้านเป็นฝ่ายข้างมาก ระบุว่าผลการเลือกตั้งไม่ชอบ และประกาศให้ฮวน กวยโดรักษาราชการประธานาธิบดี โดยอ้างข้อความหลายตอนของรัฐธรรมนูญแห่งเวเนซุเอลา ค.ศ. 1999 ซึ่งตราขึ้นในสมัยของอูโก ชาเบซ ประธานาธิบดีคนก่อน ฝ่ายศาลยุติธรรมสูงสุดซึ่งนิยมมาดูโรวินิจฉัยว่าแถลงการณ์ของสมัชชาฯ ไม่ชอบด้วยรัฐธรรมนูญ
มีการประท้วงใหญ่ทั่วประเทศและโลกเมื่อวันที่ 23 มกราคมซึ่ง กวยโด เรียกร้องให้ชาวเวเนซุเอลาเดินขบวนต่อต้านมาดูโร เกิดการเดินขบวนสนับสนุนการปฏิวัติโบลิบาร์และรัฐบาลเช่นกัน การเดินขบวนใหญ่ยังคงดำเนินต่อไปจนวันที่ 30 มกราคม  ในวันที่ 24 มกราคม เกิดการปะทะระหว่างตำรวจปราบจลาจลกับผู้ประท้วงมีจำนวนผู้เสียชีวิต 13 ราย ต่อมาวันที่ 23 กุมภาพันธ์ มีประชาชนเสียชีวิตจากอาวุธปืนอีก 2 ราย
มีการประชุมพิเศษในองค์การนานารัฐอเมริกันในวันที่ 24 มกราคมและสหประชาชาติในวันที่ 26 มกราคมแต่ไม่มีความเห็นพ้อง เลขาธิการสหประชาชาติ อังตอนียู กูแตรึช เรียกร้องให้มีการเจรจา ประเทศเม็กซิโกและอุรุกวัยประกาศการประชุมระหว่างประเทศสำหรับประเทศที่มีจุดยืนเป็นกลางโดยกำหนดมีขึ้นในกรุงมอนเตวิเดโอในวันที่ 7 กุมภาพันธ์
ตำบลรังกาใหญ่
รังกาใหญ่ เป็นตำบลหนึ่งในอำเภอพิมาย จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลรังกาใหญ่ ซึ่งครอบคลุมพื้นที่ทั้งหมดของตำบล
ที่ตั้งและอาณาเขต
ตำบลรังกาใหญ่ตั้งอยู่ทางทิศตะวันออกเฉียงใต้ของอำเภอพิมาย ห่างจากที่ว่าการอำเภอพิมายประมาณ 10 กิโลเมตร และห่างจากศาลากลางจังหวัดนครราชสีมาประมาณ 70 กิโลเมตร ตำบลรังกาใหญ่มีพื้นที่ทั้งหมด 74.346 ตารางกิโลเมตร หรือ 46,466.25 ไร่
ประวัติ
ตำบลรังกาใหญ่มีทั้งหมด 20 หมู่บ้าน เดิมขึ้นกับตำบลในเมือง อำเภอพิมาย จังหวัดนครราชสีมา เมื่อวันที่ 1 ธันวาคม 2501 ได้แยกออกมาเป็นตำบลรังกาใหญ่ โดยมีกำนันพรม กาศก้อง เป็นกำนันคนแรก
หมู่บ้าน
ตำบลรังกาใหญ่แบ่งการปกครองออกเป็น 20 หมู่บ้าน คือ
โรงพยาบาลส่งเสริมสุขภาพตำบล
ในตำบลรังกาใหญ่ มีสถานีอนามัย 2 แห่ง และยกฐานะเป็นโรงพยาบาลส่งเสริมสุขภาพตำบล
วัด
ตำบลรังกาใหญ่ มีวัดจำนวนทั้งสิ้น 7 แห่ง คือ
รายชื่อประเทศในทวีปยุโรปตามจีดีพี (อำนาจซื้อ) ต่อหัว
ด้านล่างนี้เป็น รายชื่อประเทศในทวีปยุโรปตามจีดีพี (อำนาจซื้อ) ต่อหัว เมื่อปี ค.ศ. 2014 โดยธนาคารโลก  [1]  [1]  [1]  [1]
แอร์โกเล มันเฟรดี
เอกฤทธิ์ หมั่นเฟ้นดี (2 กรกฎาคม 2426 - 9 มิถุนายน 2516) มีชื่อเดิมว่า แอร์โกเล ปีเอโตร มันเฟรดี (Ercole Pietro Manfredi) สถาปนิกชาวอิตาลี ผู้ใช้ชีวิตและทำงานใน สยาม ในช่วงต้น คริสต์ศตวรรษที่ 20 เขาเกิดที่ ตูริน ประเทศอิตาลี จบการศึกษาจาก Accademia Albertina ก่อนเดินทางมายัง กรุงเทพมหานคร เขาเป็นหนึ่งในชาวตะวันตกหลายคนที่ถูกว่าจ้างโดยรัฐบาลสยาม
เซาเออร์บราเทิน
เซาเออร์บราเทิน (Sauerbraten) เป็นเนื้อย่างหมักแบบเยอรมันแบบดั้งเดิม ถือได้ว่าเป็นอาหารประจำชาติของประเทศเยอรมนี และมักเสิร์ฟในร้านอาหารแบบอย่างเยอรมันทั่วโลก สามารถทำได้จากเนื้อสัตว์หลายชนิด ส่วนใหญ่มักจะทำจากเนื้อวัว แต่ก็สามารถทำจากเนื้อกวาง เนื้อแกะ เนื้อหมู และเนื้อม้าได้ด้วยเช่นกัน ก่อนปรุง เนื้อดิบจะถูกหมักเป็นเวลาสามถึงสิบวันในน้ำซอสที่ประกอบไปด้วยไวน์หรือน้ำส้มสายชู น้ำเปล่า สมุนไพร เครื่องเทศ และเครื่องปรุงรส โดยปกติแล้วจะใช้เนื้อสัตว์ส่วนที่เหนียว เช่น เนื้อสันนอกหรือเนื้อวัวส่วนก้น เพราะการหมักเป็นเวลานานจะทำให้เนื้อนุ่ม ในการรับประทานเป็นอาหารค่ำ มักจะรับประทานเซาเออร์บราเทินกับเกรวีจากการย่าง และมักจะเสิร์ฟพร้อมกับแพนเค้กมันฝรั่ง (คาร์ท็อฟเฟิลพุฟเฟอร์) แป้งต้มมันฝรั่ง (คาร์ท็อฟเฟิลเคลอเซอ) หรือพร้อมกับชเป็ทซ์เลอ
รากศัพท์
ชื่อ Sauerbraten มีที่มาจากภาษาเยอรมันและแปลว่า "เนื้อย่างเปรี้ยว" คำนี้มีรากศัพท์มาจากคำว่า sauer แปลว่า "เปรี้ยว" หรือ "ดอง" และ Braten ที่แปลว่า "เนื้อย่าง"
การเลือกเนื้อเพื่อย่าง
เซาเออร์บราเทินสามารถทำได้จากเนื้อได้หลายชนิด โดยปรกติจะใช้เนื้อสัตว์ส่วนที่เหนียวและราคาไม่แพง โดยทั่วไปจะเป็นส่วนสะโพกหรือส่วนล่าง
บ่อยครั้งมีการนำเนื้อกวางหรือเนื้อสัตว์ป่าที่ล่าได้มาทำซาวเออร์บราเทิน เนื่องจากเครื่องเทศและน้ำส้มสายชูจะขจัดกลิ่นสาบของเนื้อสัตว์เหล่านั้นออกไป
การหมักเนื้อย่าง
เนื้อที่ตัดจากก้น หรือสะโพกจะถูกหมักไว้สามสี่วัน หรือมากถึงสิบครั้งก่อนปรุงอาหาร น้ำส้มสายชูไวน์แดงและไวน์มักจะเป็นพื้นฐานของซอสหมัก ซึ่งจะผสมกับเครื่องเทศที่มีกลิ่นหอม เช่น พริกไทย จูนิเปอร์เบอร์รี กานพลู จันทน์เทศ ใบกระวาน และในบางครั้งผักชี เมล็ดมัสตาร์ด อบเชย ขิง และไทม์ ซอสหมักอาจผสมผักต่าง ๆ เช่น หัวหอม ขึ้นฉ่าย และแคร์รอตด้วย นอกจากนี้ยังมีการเติมบัตเตอร์มิลก์ลงไปในซอสหมักในบางภูมิภาคอีกด้วย ซอสหมักที่เป็นกรดช่วยให้เนื้อนุ่มก่อนนำไปปรุงอาหาร มักจะแนะนำให้หมักเนื้อในภาชนะดินเผา แก้ว พลาสติก หรือภาชนะเคลือบ แทนที่จะเป็นภาชนะที่ทำจากโลหะ เนื่องจากซอสหมักที่เป็นกรดจะทำปฏิกิริยากับภาชนะโลหะระหว่างการหมักเป็นเวลานาน
การปรุงเนื้อย่าง
หลังจากที่นำเนื้อออกจากเครื่องหมักและทำให้แห้งแล้ว ขั้นแรกคือให้ทำให้เนื้อเป็นสีน้ำตาลในน้ำมันหรือน้ำมันหมู จากนั้นจึงนำไปตุ๋นกับซอสหมักที่กรองแล้วในภาชนะที่มีฝาปิดในเตาอบขนาดกลางหรือบนเตาตั้งพื้น หลังจากเคี่ยวเป็นเวลาสี่ชั่วโมงขึ้นไป ขึ้นอยู่กับขนาดของเนื้อย่าง เครื่องหมักจะยังคงให้รสชาติกับเนื้อ และในขณะที่เนื้อปรุงอาหาร น้ำของเนื้อจะหลั่งออกมาด้วย ทำให้ได้เนื้อย่างที่นุ่มมาก
การเตรียมน้ำเกรวี
หลังจากย่างสุกแล้ว ซอสหมักจะถูกกรองและนำกลับเข้าไปในกระทะและจะทำให้ข้น (มักใช้ขนมปังขิงเลพคูเคินหรือจินเจอร์สแนปบด แป้ง ครีมเปรี้ยว น้ำตาลทรายแดง หรือรูซ์) ซึ่งเพิ่มเนื้อและรสชาติให้กับซอส ก่อนที่จะปิดตัวลงในปี ค.ศ. 1982 ร้านอาหารเยอรมันลือโชในนครนิวยอร์กใช้คุกกี้จินเจอร์สแนปบดเพื่อปรุงรสและทำให้น้ำเกรวีของซาวเออร์บราเทนข้นขึ้น ซึ่งเป็นหนึ่งในอาหารจานโปรดของร้าน การปรุงวิธีนี้ได้รับความนิยมในสหรัฐหลังจากการตีพิมพ์ตำราอาหารเยอรมัน Luchow: The Story and the Favorite Dishes of America's Most Famous German Restaurant โดย Jan Mitchell ในปี 1952
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดตรัง พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 ประกอบด้วยการเลือกตั้งสมาชิกสภาผู้แทนราษฎรแบบแบ่งเขตเลือกตั้งทั้งสิ้น 4 เขตเลือกตั้ง มีผู้ได้รับเลือกตั้งเขตละ 1 คน เพิ่มจากการเลือกตั้งเมื่อ พ.ศ. 2562 1 เขต คู่ขนานไปกับการลงคะแนนเลือกตั้งสมาชิกสภาผู้แทนราษฎรแบบบัญชีรายชื่อ
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองตรัง
เขต 3
เขตเลือกตั้งที่ 3 ประกอบด้วยอำเภอหาดสำราญ อำเภอปะเหลียน อำเภอนาโยง และอำเภอย่านตาขาว (เฉพาะตำบลนาชุมเห็ด ตำบลโพรงจระเข้ ตำบลในควน และตำบลหนองบ่อ)